पाएं अपने शहर की ताज़ा ख़बरें और फ्री ई-पेपरडाउनलोड करें
दो ट्रक में शराब तस्करी करते चार युवक को साइबर सेल व बसना पुलिस की संयुक्त टीम ने अलग-अलग जगह से गिरफ्तार किया है। इनके पास से विभिन्न ब्रांड की अंग्रेजी शराब जब्त की गई है। जिसकी कीमत 23 हजार रुपए आंकी गई है। पकड़े गए आरोपी पटेवा व बसना क्षेत्र के रहने वाले हैं।
खास बात यह है कि दोनों ही ट्रक एक ही कंपनी के है और दोनों ही ट्रक में पिता-पुत्र सवार थे। इनके खिलाफ आबकारी एक्ट के तहत अपराध दर्ज कर शराब परिवहन में प्रयुक्त ट्रक को जब्त कर लिया गया है। पुलिस के अनुसार कोरोना महामारी के बढ़ते प्रभाव के चलते जिले में लॉकडाउन है। वहीं ओडिशा राज्य से लगातार नशीले पदार्थों की तस्करी बढ़ गई है।
मिट्टी के नीचे दबाकर रखी थी शराब
टीम ने दूसरे पाइंट जगदीशपुर ओव्हरब्रिज एनएच-53 के पास ट्रक क्रमांक CG 06GP1067 को रोककर तलाशी ली, जिसमें मिट्टी भरा हुआ था। टीम ने मिट्टी को हटाकर देखा तो नीचे एक प्लास्टिक बोरी मिली, जिसे बाहर निकालकर देखा गया । तलाशी के दौरान बोरी से पुलिस ने 40 पौवा मेकडाल नंबर वन, 50 पौवा गोवा व्हिस्की अंग्रेजी शराब कुल 90 पौवा शराब मिला। जब्त शराब की कीमत 12,400 रुपए आंकी गई है ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn